INTEL SZOFTVERLICENC-SZERZŐDÉS

FONTOS: MÁSOLÁS, TELEPÍTÉS VAGY HASZNÁLAT ELŐTT OLVASSA EL. 
Ne használja és ne töltse be ezt a szoftvert és az ahhoz tartozó anyagokat (egységes néven: a "Szoftvert") mindaddig, amíg figyelmesen el nem olvasta a következő feltételeket és kikötéseket. A Szoftver betöltésével vagy használatával elfogadja ezen Szerződés feltételeit. Ha nem kívánja elfogadni, ne telepítse és ne használja a Szoftvert.

LICENCEK: Megjegyzések:
•	Ha Ön hálózati rendszergazda, az alábbi "Helylicenc" vonatkozik Önre.
•	Ha Ön végfelhasználó, az alábbi "Egyfelhasználós licenc" vonatkozik Önre.

Az Intel egy nem kizárólagos, nem átruházható, az egész világra érvényes, teljesen kifizetett, szerzőijog-mentes, korlátozott, szerzői jogi licencet biztosít Önnek, melyre a szerzői jogi törvények és az Intel kereskedelmi titokra vonatkozó előírásai vonatkoznak, s mely licenc értelmében Ön a Szoftvert kizárólag az alább megjelölt célokra használhatja.

HELYLICENC. A Szoftvert rámásolhatja szervezete számítógépeire a szervezetben történő belső, nem üzleti jellegű felhasználás céljából, és ésszerű számú biztonsági másolatot készíthet a Szoftverről a következő feltételek mellett: 
1.	Ez a Szoftver kizárólag Intel termékekkel összefüggésben használható.  A Szoftver nem Intel termékekkel összefüggésben történő használata nem engedélyezett. 
2.	A Szoftver egyetlen részét sem másolhatja, módosíthatja, nem adhatja bérbe, nem értékesítheti, nem terjesztheti és nem adhatja át, kivéve a jelen Szerződésben meghatározott módon, továbbá vállalja, hogy megakadályozza a Szoftver engedély nélküli lemásolását.
3.	A Szoftvert nem dekompilálhatja, nem diszasszemblálhatja és nem fejtheti vissza. 
4.	A Szoftvert nem licencelheti tovább, és nem engedélyezheti, hogy azt egy időben egynél több felhasználó használja.
5.	A Szoftver tartalmazhat olyan részeket, amelyekre az itt közöltek mellett további feltételek is vonatkoznak. Ezek a feltételek az ilyen részekhez tartozó licencben találhatók. 

EGYFELHASZNÁLÓS LICENC. A Szoftvert rámásolhatja egyetlen számítógépre személyes, nem üzleti jellegű használat céljából, és készíthet egy biztonsági másolatot a Szoftverről a következő feltételek mellett: 
1.	Ez a Szoftver kizárólag Intel termékekkel összefüggésben használható.  A Szoftver nem Intel termékekkel összefüggésben történő használata nem engedélyezett. 
2.	A Szoftver egyetlen részét sem másolhatja, módosíthatja, nem adhatja bérbe, nem értékesítheti, nem terjesztheti és nem adhatja át, kivéve a jelen Szerződésben meghatározott módon, továbbá vállalja, hogy megakadályozza a Szoftver engedély nélküli lemásolását.
3.	A Szoftvert nem dekompilálhatja, nem diszasszemblálhatja és nem fejtheti vissza. 
4.	A Szoftvert nem licencelheti tovább, és nem engedélyezheti, hogy azt egy időben egynél több felhasználó használja.
5.	A Szoftver tartalmazhat olyan részeket, amelyekre az itt közöltek mellett további feltételek is vonatkoznak. Ezek a feltételek az ilyen részekhez tartozó licencben találhatók. 

Ha nem Ön a végfelhasználó, a Szoftver egy-egy példányát átadhatja a végfelhasználóknak, akik azt a jelen Szerződés feltételei szerint használhatják, feltéve, hogy ezekhez a példányokhoz olyan végfelhasználói licencszerződés tartozik, amely lényegében ugyanazokat a feltételeket tartalmazza, mint az itt közölt feltételek.

TULAJDONJOG. A Szoftverhez és a kísérőanyagokhoz tartozó szellemi tulajdonjogban foglalt minden jog, cím és érdekeltség az Intel vagy beszállítóinak, illetve licencelőinek tulajdonát képezi. A Szoftver szerzői jogát az Egyesült Államok és más országok törvényei, valamint nemzetközi egyezmények védik. A Szoftverről a szerzői jogi jelzések nem távolíthatók el. Az Intel a Szoftvert vagy az abban hivatkozott elemeket bármikor előzetes értesítés nélkül módosíthatja, de nem köteles támogatni vagy frissíteni a Szoftvert.  Ellenkező értesítés hiányában az Intel sem kifejezett, sem vélelmezhető jogokat nem biztosít az Intel szabadalmakra, szerzői jogokra, védjegyekre vagy más szellemi tulajdonjogokra vonatkozóan. A Szoftvert csak abban az esetben adhatja át más személynek, ha az a személy teljes mértékben elfogadja ezeket a feltételeket, és Ön nem tartja meg a Szoftver egyetlen példányát sem.
  
AZ ADATHORDOZÓRA VONATKOZÓ KORLÁTOZOTT JÓTÁLLÁS.  Ha a Szoftvert az Intel fizikai adathordozón bocsátotta rendelkezésre, az Intel a szállítást követően kilencven napig garantálja, hogy az adathordozó mentes a fizikai anyaghibáktól. Ha ilyen hibát észlel, juttassa vissza az adathordozót az Intelhez. Az Intel belátása szerint kicseréli az adathordozót, vagy más szállítási módot választ.

EGYÉB JÓTÁLLÁS KIZÁRÁSA. A FENT EMLÍTETTEKTŐL ELTEKINTVE A SZOFTVER MINŐSÉGI SZAVATOLÁS NÉLKÜL KERÜL ÁTADÁSRA, BÁRMINEMŰ KIFEJEZETT VAGY VÉLELMEZHETŐ JÓTÁLLÁS NÉLKÜL, IDE ÉRTVE AZ ELADHATÓSÁGRA, A JOGSÉRTÉSRE VAGY AZ ADOTT CÉLRA VALÓ ALKALMASSÁGRA VONATKOZÓ JÓTÁLLÁST.  Az Intel nem vállal felelősséget és garanciát a Szoftverben található információk, szövegek, grafikák, hivatkozások és más elemek pontosságáért és teljességéért.

FELELŐSSÉGKORLÁTOZÁS. AZ INTEL ÉS SZÁLLÍTÓI SEMMILYEN KÖRÜLMÉNYEK KÖZÖTT NEM FELELŐSEK A SZOFTVER HASZNÁLATÁBÓL VAGY HASZNÁLHATATLANSÁGÁBÓL EREDŐ SEMMINEMŰ KÁRÉRT (IDE ÉRTVE TÖBBEK KÖZÖTT AZ ELMARADT HASZNOT, A MUNKA SZÜNETELÉSÉT VAGY AZ ELVESZTETT ADATOKAT), MÉG ABBAN AZ ESETBEN SEM, HA AZ INTEL TUDOMÁSÁRA HOZTÁK AZ ILYEN KÁROK ELŐFORDULÁSÁNAK LEHETŐSÉGÉT. BIZONYOS ORSZÁGOK TÖRVÉNYHOZÁSA NEM TESZI LEHETŐVÉ A VÉLELMEZHETŐ JÓTÁLLÁSSRA, ILLETVE A KÖZVETETT VAGY VELEJÁRÓ KÁROKRA VONATKOZÓ JÓTÁLLÁS KIZÁRÁSÁT VAGY KORLÁTOZÁSÁT, EZÉRT ELŐFORDULHAT, HOGY A FENTI KORLÁTOZÁS ÖNRE NEM VONATKOZIK. EMELLETT ÖNT LAKÓHELYÉNEK TÖRVÉNYKEZÉSÉTŐL FÜGGŐEN MÁS JOGOK IS MEGILLETHETIK. 

A SZERZŐDÉS MEGSZŰNÉSE. Az Intel a jelen Szerződést bármikor felmondhatja, ha Ön annak feltételeit megsérti. A Szerződés megszűnésekor a Szoftvert azonnal meg kell semmisítenie, vagy a Szoftver minden példányát vissza kell juttatnia az Intelhez.
 
ALKALMAZANDÓ TÖRVÉNYEK. A Szerződés keretein belül felmerülő követelésekre vonatkozóan Kalifornia Állam törvényei a mérvadók, kivéve a törvények ütközésére vonatkozó elveket és az árucikkek értékesítésével kapcsolatos szerződésekre vonatkozó ENSZ egyezményeket.

JOGFELADÁS ÉS MÓDOSÍTÁS. A Szerződés bármely módosítása, kiegészítése vagy az abban foglalt jogokról való lemondás csak abban az esetben érvényes, ha annak írásos változatát az Intel meghatalmazott képviselője aláírta.  A Szerződés által biztosított jogok, lehetőségek és jogorvoslatok ki nem használása vagy késedelmes kihasználása nem tekinthető ezen jogokról, lehetőségekről vagy jogorvoslatokról való lemondásnak.  Az említettek korlátozása nélkül, az Ön által az Intelnek benyújtott bármely vételi megrendelésen vagy hasonló anyagon szereplő olyan feltételek és kikötések, valamint az Intel szabványos nyugtáján szereplő bármely olyan feltétel vagy kikötés, amely összeütközésben áll ezen feltételekkel, érvénytelennek minősül.

EXPORTKORLÁTOZÁSOK.  Mindkét fél elfogadja, hogy a Szoftverre az Egyesült Államok hatályos import- és exportrendeletei vonatkoznak, valamint azoknak az országoknak az import- és exportrendeletei, amelyekben a felek üzleti tevékenységet folytatnak, különös tekintettel az Egyesült Állomok Exportfelügyeleti törvényére és Exportfelügyeleti rendeleteire.  Mindkét fél köteles megfelelni ezen törvényeknek és rendeleteknek, valamint a Szoftverre vonatkozó minden egyéb törvénynek és rendeletnek.  Az említettek általános hatályát nem korlátozva, mindkét fél beleegyezik, hogy az Egyesült Államok exportrendeleteivel összhangban nem exportálja, nem exportálja újra, nem adja át és nem irányítja a Szoftvert tiltott helyre vagy tiltott félnek.  Megjegyzés: A titkosítást tartalmazó Szoftverre további korlátozások vonatkozhatnak.

OSZTHATÓSÁG.  Ha a jelen szerződés bármely rendelkezését egy kompetens törvénykezés bírósága a törvénnyel ellentétesnek ítéli, akkor az ilyen rendelkezést úgy kell módosítani és értelmezni, hogy az a lehető leginkább és a törvény által megengedett legnagyobb mértékben kifejezze az eredeti rendelkezés céljait, a Szerződés többi rendelkezését pedig teljes mértékben meg kell őrizni.

KORLÁTOZOTT KORMÁNYZATI JOGOK. A Szoftverre "KORLÁTOZOTT JOGOK" vonatkoznak. A Kormány által történő felhasználásra, másolásra vagy felfedésre a FAR52.227-14 és a DFAR252.227-7013 et seq. dokumentumokban, valamint azok későbbi változataiban lefektetett korlátozások érvényesek. A Szoftver használatával a Kormány elismeri az Intel tulajdonjogait. A Szerződő vagy a Gyártó az Intel.

A SZABÁLYOZÁS NYELVE. A Szerződés helyi nyelvre lefordított verziói csak tájékoztatási célokat szolgálnak. Minden joghatóságban az angol nyelvű verzió a mérvadó.